ബിഷപ് വര്ഗീയ പരാമര്ശം നടത്തിയിട്ടില്ല തീവ്രവാദത്തിനെതിരെ പറയുന്നത് ഏതെങ്കിലും മതത്തിനെതിരായി തെറ്റിദ്ധരിച്ചാല് എന്ത് ചെയ്യാന് പറ്റും സുരേഷ് ഗോപി കോട്ടയം: രാജ്യസഭാ എംപി സുരേഷ്ഗോപി പാലാ ബിഷപ്പുമായി കൂടിക്കാഴ്ച നടത്തി. നാര്ക്കോട്ടിക് ജിഹാദ് വിഷയങ്ങളില് ബിഷപ്പിന്റെ പ്രസ്താവന വിവാദമായ പശ്ചാത്തലത്തിലായിരുന്നു ബിഷപ്പ് ഹൌസിലെ കൂടിക്കാഴ്ച. രാവിലെ ഒമ്ബത് മണിയോടെയായിരുന്നു അദ്ദേഹം എത്തിയത്. സാമൂഹിക വിഷയങ്ങളാണ് ചര്ച്ച ചെയ്തതെന്ന് അദ്ദേഹം പറഞ്ഞു. ബിഷപ്പിനെ കണ്ടത് രാഷ്ട്രീയക്കാരനായിട്ടല്ല എം പി എന്ന നിലയിലാണ്. ബിഷപ്പ് വര്ഗീയ പരാമര്ശം നടത്തിയിട്ടില്ല. ഒരു മത വിഭാഗത്തിനെയും പരാമര്ശിച്ചിട്ടില്ല. ചില പ്രവര്ത്തനങ്ങളെ പരാമര്ശിച്ചിട്ടുണ്ടാകാം. എന്നാല്, തീവ്രവാദത്തിനെതിരെ പറയുന്നത് ഏതെങ്കിലും മതത്തിനെതിരായി തെറ്റിദ്ധരിച്ചാല് എന്ത് ചെയ്യാന് പറ്റും സുരേഷ് ഗോപി പറഞ്ഞു. നാര്കോട്ടിക്ക് ജിഹാദ് വിവാദത്തില് ബിഷപ്പ് സഹായം തേടിയാല് ഇടപെടുമെന്ന് സുരേഷ് ഗോപി നേരത്തേ വ്യക്തമാക്കിയിരുന്നു. അങ്ങോട്ടു പോയി ഐക്യദാര്ഢ്യം പ്രഖ്യാപിക്കുന്നില്ല. നാര്ക്കോട്ടിക് ജിഹാദില് കൂടുതല് അഭിപ്രായങ്ങള് വരട്ടെ. ഭൂരിപക്ഷ അഭിപ്രായത്തിനൊപ്പം നില്ക്കുമെന്നുമായിരുന്നു സുരേഷ് ഗോപി പറഞ്ഞത്.